**Ministru kabineta rīkojuma projekta**

**„Grozījumi Ministru kabineta 2008.gada 29.decembra rīkojuma Nr.882 „Par fiskālās disciplīnas un uzraudzības nodrošināšanas pasākumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2008.gada 29.decembra rīkojuma Nr.882 „Par fiskālās disciplīnas un uzraudzības nodrošināšanas pasākumiem”” ir sagatavots pēc Finanšu ministrijas iniciatīvas. |
| 2. | Pašreizējā situācija un problēmas | Saskaņā ar Eiropas Padomes 2011.gada 8.novembrī pieņemto direktīvu Nr.2011/85/ES par prasībām dalībvalstu budžeta struktūrām (turpmāk – Direktīva), kurā iekļauta prasība dalībvalstīm sniegt informāciju par iespējamām saistībām, kas izriet no valsts uzņēmumu darbības, kā arī Valsts kontroles veiktās Latvijas Republikas 2010.gada pārskata par valsts budžeta izpildi un par pašvaldību budžetiem revīzijas rezultātā sniegto ieteikumu š.g. 25.septembrī ir pieņemti Ministru kabineta noteikumi Nr.643 „Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju” (turpmāk – MK noteikumi Nr.643), kuri stājās spēkā 2012.gada 1.oktobrī.  Saskaņā ar MK noteikumiem Nr.643 ministrijas, centrālās valsts iestādes un pašvaldības, sākot ar 2013.gada pirmo ceturksni, iesniedz informāciju par kapitālsabiedrību avansa maksājumiem, nākamo periodu izdevumiem, prasībām un saistībām, t.sk. kavētajiem maksājumiem, kā arī pārskatu par kapitālsabiedrības aizņēmumiem, kā arī, sākot ar 2013.gadu, – kapitālsabiedrību neauditētu gada pārskatu.  Ministrijas, centrālās valsts iestādes un pašvaldības, sākot ar 2010.gadu atbilstoši Ministru kabineta 2010.gada 1.jūnija noteikumos Nr.498 "Ceturkšņa finanšu pārskatu sagatavošanas un iesniegšanas kārtība" (turpmāk – MK noteikumi Nr.498) noteiktajam reizi ceturksnī iesniedz Valsts kasei informāciju par to avansa maksājumiem, prasībām, nākamo periodu izdevumiem, saistībām, kā arī maksājumu parādiem.  Tajā pat laikā atbilstoši Latvijas stratēģiskās attīstības plānā 2010.-2013.gadam noteiktiem darba uzdevumiem un Starptautiskā aizņēmuma programmas mērķiem tika īstenoti fiskālās disciplīnas un uzraudzības pasākumi, kas noteikti Ministru kabineta 2009.gada 29.decembra rīkojumā Nr.882 „Par fiskālās disciplīnas un uzraudzības nodrošināšanas pasākumiem” (turpmāk – rīkojums Nr.882). Viens no šādiem pasākumiem ir informācija par kapitālsabiedrību avansa maksājumiem, nākamo periodu izdevumiem, prasībām un saistībām, t.sk. maksājumu parādiem, kuru ministrijas un pašvaldības iesniedz Valsts kasei reizi mēnesī, tā pat saskaņā ar rīkojuma Nr.882. 6.punktā minēto tiek nodrošināta Fiskālās disciplīnas uzraudzības komitejas (turpmāk – Komiteja) darbība, kas tika izveidota, lai nodrošinātu valsts budžeta izpildes uzraudzību un tādejādi nodrošinātu Starptautiskās aizņēmuma programmas mērķus.  Ņemot vērā, ka ir noslēgusies Starptautiskā aizņēmu programma, kā arī citos normatīvajos aktos ir veikti grozījumi, kas nodrošina informācijas iegūšanu, ir nepieciešami grozījumi rīkojumā Nr.882. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ņemot vērā, pašreizējo ekonomisko situāciju valstī un to, ka Starptautiskā aizņēmuma programma ir noslēgusies, tika sagatavoti grozījumi rīkojumā Nr.882, svītrojot normas, lai izvairītos no informācijas dublēšanās rīkojumā Nr.882, MK noteikumos Nr.643 un MK noteikumos Nr.498, tādējādi samazinot administratīvo slogu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība nav nodrošināta, jo rīkojuma projekts nekādā veidā neierobežo nevienas personu grupas vai indivīda tiesības. |
| 7. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Rīkojuma projekta izpildei nav nepieciešams radīt jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar.. |
| 6 | Cita informācija | Nav. |

Finanšu ministrs A.Vilks

20.06.2013, 10:22

565

Leitāne-Šķēle Agija, 67095428

[Agija.Leitane-Skele@fm.gov.lv](mailto:Agija.Leitane-Skele@fm.gov.lv)